1. ΠΡΟΕΔΡΙΚΟΝ ΔΙΑΤΑΓΜΑ της 18/27 Οκτ. 1925 Περί τρόπου διορθώσεως ασυμφωνιών υφισταμένων μεταξύ εγκεκριμένου σχεδίου και του επί του εδάφους εφαρμοσθέντος τοιούτου. Έχοντες υπ' όψει τας διατάξεις των άρθρ. 6, 72 (παρ. 4), 79 (παρ. 5) και 85 (παρ. 3) του από 17 Ιουλ. 1923 Ν.Δ/τος "περί σχεδίων πόλεων κλπ.", αποφασίζομεν και διατάσσομεν: Άρθρ.1.-1.Εξακριβωθείσης υπό της επί της εφαρμογής του σχεδίου αρμοδίας υπηρεσίας ασυμφωνίας μεταξύ του εγκεκριμένου σχεδίου και του επί του εδάφους εφαρμοσθέντος και γενικώτερον αμφιβολίας περί της τοιαύτης ή τοιαύτης εφαρμογής του σχεδίου, καταρτίζεται φροντίδι της υπηρεσίας ταύτης πρόχειρον σκαρίφημα ενδεικτικόν της υφισταμένης ανωμαλίας και του τρόπου καθ' ον δύναται να αρθή αύτη δια προσαρμογής του εγκεκριμένου σχεδίου προς την υφισταμένην παραγματικήν κατάστασιν (διορθώσεως του σχεδίου), λαμβανομένων πάντως υπ' όψει των δυνάμει νομίμου αδείας ανεγερθεισών οικοδομών, αίτινες δέον να παραμένωσι δια της διορθώσεως άθικτοι. 2.Το κατά τα ανωτέρω σκαρίφημα διαβιβάζεται υπό της επί της εφαρμογής του σχεδίου υπηρεσίας εις τον οικείον δήμον ή κοινότητα, ήτις οφείλει να προβαίνη αμέσως εις την σύνταξιν τοπογραφικού χάρτου της περιοχής εν η κατά τας υποδείξεις της εν λόγω υπηρεσίας ενεφανίσθησαν και τας επενεκτέας διορθώσεις βάσει του ειρημένου σκαριφήματος. Τον ανωτέρω τοπογραφικόν χάρτην προ πάσης ετέρας ενεργείας ελέγχει από απόψεως επαρκείας και ακριβείας η επί της εφαρμογής του σχεδίου υπηρεσία (εις ην και διαβιβάζεται κατά την σύνταξίν του μεθ' απάντων των σχετικών υπό του δήμου ή της κοινότητος) υποδεικνύουσα εν ανάγκη την συμπλήρωσιν αυτού. 3.Εξαιρέσει των δήμων των πρωτευουσών των νομών, οίτινες εν πάση περιπτώσει υποχρεούνται εις την σύνταξιν των κατά την προηγουμένην παράγραφον τοπογραφικών χαρτών δια τας πόλεις και  κώμας της περιφερείας των, εάν οι λοιποί δήμοι και κοινότητες στερούνται ολοσχερώς τεχνικής υπηρεσίας, τους χάρτας τούτους συντάσσει η επί της εφαρμογής του σχεδίου υπηρεσία του Δημοσίου. Δια την εφαρμογήν των ανωτέρω θεωρείται δήμός τις ή κοινότης κεκτημένος τεχνικήν υπηρεσίαν, εάν οπωσδήποτε συντηρή και ένα τεχνικόν υπάλληλον. Άρθρ.2.-1.Η έκτασις, εφ' ης εκάστοτε η επί της εφαρμογής του σχεδίου υπηρεσία υποδεικνύει την διόρθωσιν του σχεδίου, δέον να η ως οίον τε περιωρισμένη και η πρότασίς αυτής περί διορθώσεως ν' απορρέη εκ πραγματικής δυσχερείας ή αδυναμίας χορηγήσεως αιτηθεισών αδειών περιτοιχίσεως ή ανεγέρσεως οικοδομών εν ωρισμένη θέσει. 2.Τα όρια της ως άνω εκτάσεως δέον να καθορίζωνται αναλόγως της φύσεως και του βαθμού της διορθώσεως, εις τρόπον ώστε να καθίσταται τεχνικώς δυνατή η σύνδεσις της διορθώσεως μετά των καλώς εφαρμοσθέντων τμημάτων του σχεδίου. 3.Η διόρθωσις δεν πρέπει να μεταβάλη την γενικήν διάταξιν του εγκεκριμένου σχεδίου, εξικνουμένη εις βαθμόν τροποποιήσεως αυτού (π.χ. δια πλήρους μετατοπίσεως οδών καθ' άπαν το πλάτος των, ανεώξεως νέων τοιούτων, ρυμοτομήσεως κτιρίων ανεγερθέντων βάσει αδείας, μεταβολής οικοδομησίμων κατά το σχέδιον οικοπέδων εις μη οικοδομήσιμα κλπ.), αλλά να περιορίζηται εις απλήν διευθέτησιν των οικοδομικών γραμμών. 4.Εάν εκ των πραγμάτων προκύπτη ότι προς εφαρμογήν της κατά την ανωτέρω παραγρ. 2 διατάξεως η διόρθωσις δέον αν εκταθή επί μεγάλης εκτάσεως (οίον συμπλέγματος πλειοτέρων διασταυρουμένων (Αντί της σελ. 311) Σελ. 311(α) 251 - 107 Διόρθωση ασυμφωνιών 23.Δ.δ.1 οδών) και προβλέπεται ότι δια την κατάρτισιν σχετικού τοπογραφικού χάρτου θέλει απαιτηθή εξ οιουδήποτε λόγου πολύς χρόνος, τότε δέον να εντοπίζεται η διόρθωσις προσωρινώς επί της οδού εφ' ης εζητήθη άδεια ανεγέρσεως οικοδομών, καθοριζομένων μόνον των κατευθύνσεων των επ' αυτής οικοδομικών γραμμών προς έναρξιν της ανεγέρσεως των οικοδομών, και να συνεχίζεται παραλλήλως η σύνταξις του τοπογραφικού χάρτου προς συμπλήρωσιν της διορθώσεως κατά το πνεύμα της ειρημένης διατάξεως. 5.Εάν δια την προσαρμογήν του σχεδίου εις την πραγματικήν κατάστασιν δεν αρκή απλή διόρθωσις, αλλ' απαιτήται τροποποίησις αυτού, τότε ο δήμος ή η κοινότης επιλαμβάνεται της τοιαύτης τροποποιήσεως, υποβάλλουσα εις το υπουργείον σχετικήν πρότασιν του οικείου δημοτικού ή κοινοτικού συμβουλίου προς έγκρισιν αυτής, κατά τας σχετικάς διατάξεις του νόμου, μετά προηγουμένην γνωμοδότησιν της αρμοδίας επί της εφαρμογής του σχεδίου υπηρεσίας. Δύναται όμως και εν τη περιπτώσει ταύτη να εφαρμοσθώσιν αναλόγως αι σχετικαί διατάξεις της προηγουμένης παραγράφου, ώστε να μη παρακωλύεται η ανέγερσις των οικοδομών μέχρι της τροποποιήσεως του σχεδίου, εφ' όσον η επενεκτέα εις το σχέδιο μεταβολή, καίτοι εν τω συνόλω της θεωρουμένη αποτελεί τροποποίησιν του σχεδίου, κατά τας θέσεις εφ' ων εζητήθη άδεια οικοδομών δεν απομακρύνεται της εννοίας της πραγματικής διαρθώσεως (παρ. 3), και εφ' όσον εξακριβωθή υπό του οικείου νομάρχου, κατόπιν σχετικής βεβαιώσεως του δήμου ή της κοινότητος, ότι ουδεμία θέλει προκύψει αντίρρησις παρά των ενδιαφερομένων γειτόνων. Άρθρ.3.-(Προέβλεπε την σύστασιν και λειτουργίαν παρ' εκάστη Νομαρχία Επιτροπής διορθώσεως του σχεδίου Πόλεων, προς προσαρμογήν τούτου εις την πραγματικήν κατάστασιν, ήτις κατηργήθη δια του άρθρ. 2 Β.Δ. της 10 Μαΐου /27 Ιουν. 1958, τόμ. 2 σελ. 206, 47, ορίζοντος εν συνεχεία ότι επί των θεμάτων, των υπαγομένων εις την αρμοδιότητα της καταργουμένης ως άνω Επιτροπής αποφασίζει εφεξής ο Νομάρχης κατ' εισήγησιν της αρμοδίας υπηρεσίας και μετά γνώμην του οικείου Δήμου ή Κοινότητος). Άρθρ.4.-1.Η γνωμοδότησις της κατά τα ανωτέρω επιτροπής υποβάλλεται εις τον οικείον νομάρχην, όστις λαμβάνων ταύτην υπ' όψιν αποφασίζει περί της επενεκτέας διορθώσεως, δυνάμενος προ της  Σελ. 312(α) 251-108 εκδόσεως της αποφάσεώς του να επαναφέρη το ζήτημα εις την επιτροπήν προς συζήτησιν ή και να καλή ταύτην εις συνεδρίασιν υπό την προεδρίαν του. 2.Η απόφασις του νομάρχου, δι' ης καθορίζεται η επενεκτέα διόρθωσις, αναφέρεται πάντοτε εις σχετικόν διάγραμμα, θεωρούμενον ως παράρτημα αυτής, και κοινοποιείται μετ' αντιγράφου του διαγράμματος τούτου εις το εν τη πρωτευούση του νομού εδρεύον γραφείον σχεδίου ή, μη λειτουργούντος τυχόν τοιούτου, εις το γραφείον του νομομηχανικού δια την εκτέλεσιν. Τούτο υποχρεούται ίνα εντός δέκα ημερών από της κοινοποιήσεως υποβάλη αντίγραφον της άνω αποφάσεως εις το υπουργείον και διαβιβάση όμοιον εις τον οικείον δήμον ή κοινότητα. Το αυτό γραφείον επιμελείται της συντάξεως των κατά την παρούσαν παράγραφον διαγραμμάτων. 3.Το κατά το προηγούμενον άρθρον γραφείον οφείλει να τηρή βιβλίον των πρακτικών της επιτροπής και βιβλίον καταχωρίσεως των άνω αποφάσεων κατά πόλεις, τηρούν ταύτας μετά των σχετικών διαγραμμάτων εν ιδίω αρχείω. 23.Δ.δ.1 Διόρθωση ασυμφωνιών Άρθρ.5.-1.Η κατά το άρθρ 1 παραπομπή του σκαριφήματος μετά των αναγκαίων οδηγιών εις τον δήμον ή την κοινότητα εκτελείται απ' ευθείας προς αυτήν υπό της επί της εφαρμογής του σχεδίου αρμοδίας υπηρεσίας, ως επίσης απ' ευθείας διεξάγεται μεταξύ αυτής και του δήμου ή κοινότητος προς συντομίαν χρόνου και άπασα ή δια την εφαρμογήν των διατάξεων του παρόντος διατάγματος σχετική αλληλογραφία. Πάντως όμως η άνω υπηρεσία οφείλει εκάστοτε, άμα τη εμφανίσει της ανάγκης διορθώσεως του σχεδίου, είτε η ιδία θέλει επιμεληθή της συντάξεως του σχετικού τοπογραφικού χάρτου, είτε εις τον δήμον ή κοινότητα θέλει παραπέμψει ταύτην, να αναφέρη το τοιούτον δια του εν τη πρωτευούση του νόμου εδρεύοντος προϊσταμένου της γραφείου εις τον οικείον νομάρχην και να κοινοποιή αντίγραφον της προς αυτόν σχετικής αναφοράς της εις το υπουργείον. 2.Η επί της εφαρμογής του σχεδίου υπηρεσία, οσάκις αδύνατος καθίσταται η χορήγησις αδείας οικοδομής άνευ προηγουμένης διορθώσεως του σχεδίου, οφείλει να παρέχη εις τον ενδιαφερόμενον λεπτομερείς εξηγήσεις περί των αιτίων, άτινα να παρακωλύουσι την χορήγησιν της αδείας και των ενεργειών, αίτινες θα επακολουθήσωσι προς επίτευξιν της διορθώσεως ταύτης, ως επίσης και του απαιτηθησομένου περίπου προς τούτο χρόνου, δηλούσα αυτοίς ότι δικαιούνται να υποβάλωσι τας σχετικάς αντιρρήσεις των προς τον οικείον νομάρχην, όστις εξετάζει ταύτας προκειμένου να προβή εις την έκδοσιν της κατά το προηγούμενον άρθρον αποφάσεώς του. 3.Οσάκις ο αιτήσας την άδειαν δεν συγκατατίθεται οικειοθελώς εις αναμονήν της κατά τα ανωτέρω διορθώσεως του σχεδίου, η επί της εφαρμογής του σχεδίου υπηρεσία προκαλεί την υπό του οικείου νομάρχου έκδοσιν της κατά το άρθρ. 6 του προμνησθέντος Ν.Δ/τος ανασταλτικής της εφαρμογής του σχεδίου αποφάσεως, εκδιδομένης κατόπιν προηγουμένης γνωμοδοτήσεως της κατά το άρθρ. 3 επιτροπής, εφαρμοζομένης και δια την περίπτωσιν ταύτην αναλόγου της ανωτέρω διαδικασίας. Άρθρ.6.-Αρμοδία όπως κρίνη εάν δια την προσαρμογήν του σχεδίου εις την πραγματικήν κατάστασιν απαιτήται απλή διόρθωσις ή τροποποίησις του σχεδίου, και γενικώτερον περί της εφαρμογής των σχετικών διατάξεων του άρθρ. 2, είναι η επί της εφαρμογής του σχεδίου υπηρεσία, η οποία υποχρεούται να εξετάζη καλώς τα εκάστοτε ανακύπτοντα ζητήματα και να μη σπεύδη εις επιδίωξιν τροποποιήσεως του σχεδίου οσάκις θα ήρκει απλή τούτου διόρθωσις. Την τελικήν επί του ζητήματος τούτου γνώμην έχει το εν τη πρωτευούση του νομού προϊστάμενον της άνω υπηρεσίας γραφείον και εν αμφιβολία τούτου ο αρμόδιος επιθεωρητής, ου το άνω γραφείον δύναται να αιτή την σχετικήν γνώμην. Πάντως όμως η κατά το άρθρ. 3 επιτροπή δύναται, κατά την συνωδά ταις διατάξεσι του αυτού άρθρου συζήτησιν, να κρίνη τελικώς επί της εφαρμογής των σχετικών διατάξεων του άρθρ. 2, αναθεωρούσα τυχόν προγενεστέρας αντιθέτους γνωμοδοτήσεις και σχετικάς ενεργείας. Άρθρ.7.-1.Εάν εκτός της πρωτευούσης του νομού λειτουργή και εις ετέρας αυτού πόλεις αυτοτελές (απ' ευθείας εκ του υπουργείου εξηρτημένον) ειδικόν γραφείον του σχεδίου πόλεως, ο προϊστάμενος αυτού έχει, ως προς τα ζητήματα της αρμοδιότητός του, την κατά το παρόν Δ/μα δικαιοδοσίαν των εν άρθρ. 3 αναφερομένων γραφείων, αποτελούν δια τα ζητήματα ταύτα μέλος της κατά το αυτό άρθρον επιτροπής. 2.Οι νομάρχαι δικαιούνται, κατόπιν σχετικής συνεννοήσεως μετά του οικείου επιθεωρητού δημοσίων έργων, να ρυθμίζωσι τας λεπτομέρειας της εφαρμογής του παρόντος Δ/τος, επί τω τέλει απλοποιήσεως της αλληλογραφίας και εξοικονομήσεως του χρόνου, οφείλοντες εν πάση περιπτώσει να επιβάλλωσιν εις τους δήμους και κοινότητας της περιφερείας των, και ιδίως των πρωτευουσών του νομού και των επαρχιών, την ταχίστην διεξαγωγήν των δια του παρόντος Δ/τος ανατιθεμένων αυτοίς καθηκόντων. (Αντί της σελ. 313) Σελ. 313(α) 251 – 109 Διόρθωση ασυμφωνιών 23.Δ.δ.1 23.Δ.δ.1 Διόρθωση ασυμφωνιών 